Més de quinze col·lectius locals participaran enguany en l'Espai Associatiu
26/08/2005 21:01:00

# Més de quinze col·lectius locals participaran enguany en l'Espai Associatiu

*   26/08/2005 21:01:00
*   [Imprimir](#)
*   Compartir
*    https://www.alaquas.org/documento.asp?id\_do=9649

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9649%2F1&title=Ajuntament%20d%27Alaqu%C3%A0s.%20Prensa.M%C3%A9s%20de%20quinze%20col%C2%B7lectius%20locals%20participaran%20enguany%20en%20l%27Espai%20Associatiu)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9649/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9649/9649_Form_4.jpg)](https://www.alaquas.org/ficheros/documentos/2005/2/9649/9649_Form_10.jpg "<a href='https://www.alaquas.org/ficheros/documentos/2005/2/9649/9649_Form_10.jpg' target=_blank><i class='fa fa-external-link' aria-hidden='true'></i>.Més de quinze col·lectius locals participaran enguany en l'Espai Associatiu</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9649&idioma=1&autotraduce=0)

Serà la sisena edició d'aquesta trobada on diferents associacions divulgaran els seus projectes solidaris

El proper dissabte 27 a les 18 hores i dins del programa de les Festes Majors d'Alaquàs es realitzarà l'obertura oficial del VI Espai Associatiu a la plaça de la Constitució. Aquesta és una iniciativa on diferents associacions vinculades a l'acció social i al treball altruista o entitats dedicades al desenvolupament cultural d'Alaquàs i de la societat en general poden fer públics els seus projectes solidaris. L'horari d'aquesta activitat serà dissabte de 18:00h. a 22:00h. i diumenge de 18:00h. a 23:00h.

L'objectiu d'aquesta activitat és donar a conèixer i mostrar el teixit associatiu de la població. En aquest espai es podran trobar activitats de participació i de voluntariat, projectes d'associacionisme i acció social, informació sobre desenvolupament cultural i social, educació en valors, educació per al desenvolupament, treball altruista i, en general, un lloc d'encontre per a tots i totes les interessades en aquest tipus de propostes.

Per a fer possible aquesta sisena edició participaran a l'esdeveniment un total de dèsset entitats: Racó Solidari, CadA (Comerciants Associats d'Alaquàs), Amiar, UNICEF-Delegació de Torrent, Amnistía Internacional, Unió de Pobles Solidaris, Aldeas Infantiles, Survival, Proyecto África, Ayuda a la mujer indígena, ACOEC (Associació per a la Cooperació en Equador), Fundació Vicent Ferrer, Asociación Albero Arte-sano, Gent Solidària de l'Horta Sud i María Sagobal.

Cal destacar que dins de l'Espai Associatiu hi hauran dues exposicions al carrer. Per una banda Solidaritat  amb el poble Saharauí, agermanament d'Alaquàs amb la Daira la Güera mostrarà les instantànies de l'acte d'agermanament i d'altres que fan referència a la cooperació amb el poble saharauí tant de l'Ajuntament d'Alaquàs com de Gent Solidària de l'Horta Sud, associació que participa a l'Espai Associatiu des de la primera edició. Per altra banda, Comerç amb justícia, oferida per l'ONG Intermón Oxfam i Racó Solidari d'Alaquàs és una exposició sobre l'admirable treball que estan fent al camp del comerç just aquestes ONG's.

A més, dins d'aquest esdeveniment tindrà lloc un concert de música a l'aire lliure. Tempo, grup vocal cubà, presentarà l'espectacle Bien Montao el dissabte 27 a les 23 hores a la mateixa plaça de la Constitució. Amb la imitació vocal dels més variats instruments i amb unes excel.lents qualitats musicals aconsegueixen una gran sonoritat alternant temes clàssics i populars i composicions pròpies. Fundada a l'Habana a l'any 1998, la banda està formada per sis músics: Leonel Viera, Roberto del Pino, Jorge Rodríquez, Karel Méndez, Roberto Carballo i Luis Sotolongo. L'agrupació Tempo ha participat a importants festivals internacionals com Estivalia o Jazz Plaza així com a gran diversitat de països i ciutats.